বিএএফ শাহীন কলেজ চট্টগ্রাম
বিএএফ শাহীন কলেজ চট্টগ্রাম বাংলাদেশের চট্টগ্রামের পতেঙ্গায় অবস্থিত এবং বাংলাদেশ বিমান বাহিনী কর্তৃক পরিচালিত একটি বেসামরিক মাধ্যমিক ও উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৭৮ খ্রিষ্টাব্দে প্রতিষ্ঠিত হয়। কর্ণফুলি নদীর তীরে, বিমান বাহিনীর জহুরুল হক বিমান ঘাঁটির ভেতরে প্রতিষ্ঠানটি অবস্থিত। এটি চট্টগ্রাম এর অন্যতম ঐতিহ্যবাহী শিক্ষাপ্রতিষ্ঠান হিসেবে সুপরিচিত। এই কলেজটি নয়নাভিরাম ও মনোমুগ্ধকর প্রাকৃতিক পরিবেশে ঘেরা।